ষষ্ঠী থেকে শুরু,পুজো পরিক্রমার সূচি ঘোষণা করল পশ্চিমবঙ্গ পরিবহণ নিগম

কলকাতা: দুর্গাপুজোর (Durga Puja 2025) আর বাকি মাত্র কয়েকটা দিন। এখনই আকাশে বাতাসে পুজোর গন্ধ। দোকানে দোকানে ভিড় চোখে পড়ার মত। পুজো পরিক্রমার সূচি ঘোষণা করল পশ্চিমবঙ্গ পরিবহণ নিগম (Durga Puja Parikrama 2025 WBTC)। পুজোর দিনগুলিতে দেবীদর্শনের একাধিক পরিকল্পনার কথা জানিয়েছে নিগম। পুজো পরিক্রমা সাংবাদিক বৈঠকে পরিবহণ মন্ত্রী স্নেহাশীষ চক্রবর্তী (Snehasish Chakraborty) বিশেষ বার্তা দিলেন। ভলভো, সাধারণ বাস, লঞ্চে করে এবারও ঠাকুর দেখার ব‌্যবস্থা করছে পরিবহণ নিগম। শহরের বনেদি বাড়ি এবং উত্তর ও দক্ষিণ কলকাতার বিভিন্ন পুজো ঘুরিয়ে দেখানো হবে দর্শনার্থীদের।

সূত্রের খবর,পরিবহণ মন্ত্রী জানান, শিয়ালদহ স্টেশন এবং হাওড়া স্টেশনে এবার শপিং স্পেশাল বাস থাকবে । দূর দুরান্ত থেকে যারা আসেন কলকাতায় কেনাকাটা করার জন্য তাদের জন্য এই ব্যবস্থা। এছাড়াও পুজোর সময় রাতেও থাকছে বাস। বিভিন্ন স্টেশন গুলোতে যেন পৌঁছতে দেরি না হয় তাই এই ব্যবস্থা। স্নেহাশীষ চক্রবর্তী বলেন, গতবছর ২২ লক্ষ টাকা হয়েছিল। শপিং স্পেশাল বাস এর জন্য পুজোর ২ সপ্তাহ আগেই স্পেশাল বাসের পরিষেবা দেওয়া হবে। প্রায় ২৫ টা বাপ পরিষেবা থাকবে। মেট্রোর জন্য কতটা‌ প্রভাব পড়বে সেটা আমরা অভ্যন্তরীণ ভাবে খতিয়ে দেখছি।

আরও পড়ুন: তৃণমূল ছাত্র পরিষদের প্রতিষ্ঠা দিবসে কী বার্তা দেবেন মমতা অভিষেক?

পুজোর দিন গুলো ভিড়ের চাপ সামল দিতে পুলিশের তরফে দুপুরের পর উত্তর-দক্ষিণ কলকাতার বেশিরভাগ জায়গায় অটো চলাচল বন্ধ করে দেওয়া হয়। আবার মেট্রোর ভিড়ে অনেকেই বাসে করে ঠাকুর দেখতে যান। পুজোর দিন গুলোতে পুণ্যার্থীদের বাস ভরসা। এদিন পুজো পরিক্রমা নিয়ে স্নেহাশীষ চক্রবর্তী বলেন, পঞ্চমী থেকে নাইট সার্ভিসের বাস চলাচল শুরু করা হবে। ১৫ বছরের পরেও যে বাস গুলো ভালো সেগুলো যাতে রাখা যায় তার আবেদন কামরা কোর্টে রাখছি। ইতিমধ্যেই ২০০ সিএনজি বাস এবং অন্য ২৯২ টি বাস অর্থাৎ প্রায় ৪৯২ টা বাস নতুন করে নামানো হবে পুজোর পর থেকেই। আগে শুধু বাস ছিল তবে এখন অনান্য যানবাহন এসেছে। মেট্রো অটো প্লে বাসগুলো প্রায় ৬০% যাত্রী হারাচ্ছে। তাই বেসরকারি বাসের অনেক রুট বন্ধ করে দেওয়া হচ্ছে ।

জানা গিয়েছে, ষষ্ঠী থেকেই ভলভো এসি বাসে কলকাতার বনেদি বাড়ির পুজো দেখানো হবে। এই পরিক্রমার ভাড়া হবে জনপ্রতি ২২০০ টাকা। জলপথে পরিক্রমার লঞ্চ, যাত্রা শুরু করবে মিলেনিয়াম পার্ক থেকে। এর ভাড়া হবে জনপ্রতি ৯০০ টাকা। শহরতলী থেকে যে বাস মহানগরে আসবে পরিক্রমার জন্য তার ভাড়া হবে জনপ্রতি ২৩০০ টাকা। সব বাসে খাবারের ব্যবস্থা থাকবে বলে জানানো হয়েছে। এছাড়াও বিলাসবহুল বাসে কলকাতার গুরুত্বপূর্ণ পুজো পরিক্রমা করানো হবে। শহর থেকে দূরে গ্রাম বাংলার পুজোও দেখানো হবে এসি বাসে করে। নিগমের তরফে জানানো হয়েছে, তাদের ওয়েবসাইট https://wbtconline.in/home থেকে পরিক্রমার টিকিট বুক করা যাবে।

অন্য খবর দেখুন